Idrettsforeningen Skidar

Idrettsforeningen Skidar (stiftet i 1916) er et idrettslag fra Skien. Fotballaget tilhører Telemark Fotballkrets.

Klubben ble stiftet på en lekter i Follestad av 9 kamerater under navnet Idrettsforeningen Falk, i 1916, med formål om "aa drive den ædle lek om og med fotball". 10 år senere fikk foreningen beskjed om at navnet måtte endres, for at søknaden om opptak i Norges Fotballforbund (NFF) skulle godkjennes og for at klubben skulle tas inn i Telemark Distriktlag for Idrett (Telemark Idrettskrets). Falk i Horten hadde tatt patent på "Falk"-navnet, så det måtte endres. Valget av nytt navn sto mellom "F.I.F", "Ronn" og "Skidar". Med 24 stemmer mot henholdsvis 3 og 1, ble det Skidar. Det antas at navnet har sin opprinnelse i Skida (elv), eller Skida(n), det gamle navn fra Skien.

Klubbens fotballag for kvinner spilte i sesongen 1986 i øverste divisjon.

IF Skidar var tidligere Odd-, Rosenborg-, Dunfermline-, Vålerenga- og landslagsmålvakt, Geir «Dovregubben» Karlsen sin moderklubb.

Klubbens old boys lag ble kretsmestere i 1992 og 1996.

Boken "Fra en lekter i Follestad til Helges Plass" ble utgitt i forbindelse med klubbens 100-årsjubileum. Dette er en rikt illustrert bok, som av med-forfatter Kjell Arne Jensen blir beskrevet som "en litterær juvel som garantert kommer til å få Nordisk Råds litteraturpris når den tid kommer". Vi får nå se..Førsteopplaget av boken (350 eksemplarer) ble utsolgt på drøye to uker.

Den 6. november 2014 tok Truls Realfsen over treneransvaret på laget som spiller til daglig sine hjemmekamper på "Helges plass". Dette førte til stor satsing, noe som medførte at Skidar  hentet inn flere spillere. De to Borg- spillerne Eskil Bro Ørvik og Daniel Sanni var noen av de som valgte å signere. Kaptein på laget i 2015 var Petter Semb. Visekaptein var den hodesterke og hardtkjempende midtbanespilleren, Olav Nyhus. Disse har siden forlatt klubben. Realfsen trente laget til opprykk i 2015, men i sesongene 2016 og 2017 uteble fremgangen.

Klubbens seniorlag for herrer spilte i 2018-sesongen i 6. divisjon Telemark. Magne Hansen var da trener for laget. Lørdag 10. november 2018 tapte Skidar 0-4 mot Gvarv/Kjapp på bortebane. Tap i denne kampen medførte at klubben rykket ned i 7.divisjon. På nyåret 2019 kom beskjeden om at Skidar likevel beholder plassen i 6.divisjon grunnet klubbsammenslåinger, lag som trekker seg fra seriespill, osv.

Ny trener i 2020 blir Aleksander Hansen, med Håkon Forberg Lunde som ass. trener.

Tabell

Trener(e) IF Skidar

Trenere i klubbens historie
Listet etter når de startet som trenere i IF Skidar:

Herrer, senior
 1950  Bjørn Bjørnsen
 1956  Einar Gundersen
 1957  Olaf Skilbred
 1963  Ole Andreas Knatterud
 1966  Erik Bjørn Roligheten
 1968  Tor Fredriksen
 1971  Tor Fredriksen /  Tor Johannes Sem
 1972  Oddvar Hanssen
 1973  Svein Halvorsen
 1974  Gunnar Skau /  Kåre Siljan /  Bjørn Erik Kasnes
 1975  Andreas Aafos
 1978  Birger Olav Holmberg / Erik Roligherten
 1979  Kjell Hansen
 1982  Torbjørn Gravklev
 1985  Knut Jonny Knutsen (vår) 
 1985  Andreas Aafos (høst)
 1987  Jørn Erik Hegna
 1988  Per Arne Løkaas
 1989  Kjell Løberg (vår) /  Lars Andre Tangerås (høst)
 1990  Lars Andre Tangerås 1991  Finn Morten Steen
 1992  Pål Christian Dewey
 1994  Roger Steen /  Kjell Arne Jensen
 1995  Kjell Arne Jensen
 1996  Kjell Arne Jensen /  Arild Jensen
 2004  Arild Jensen
 2010  Magne Hansen
 2012  Krister Falch Jørgensen /  Magnus Mediaas Hansen (vår)
 2012  Oliver Skjelbred /  Remy Berge (høst)
 2013  Erik Bernhard Skau
 2015  Truls Realfsen
 2018  Magne Hansen
 2019  Hans Sindre Settendal
 2020 Aleksander Hansen / Håkon Forberg Lunde
 2021 Ikke seniorlag
 2022 Dag Garvik / Magne Westli (vår) - Sebastian Bendiksen (høst)
 2023 Sebastian Bendiksen
 2024 Sebastian Bendiksen

Damer, senior
 1979  Bjarne Skauen
 1980  Odd Thore Storemyr
 1981  Kjell Løberg  /  Finn Collier
 1982  Nils Andersen /  Finn Collier
 1983  Kjell Løberg
 1985  Jan Collier
 1986  Jørn Hegna /  Jan Collier 1987  Kjell Løberg
 1988  Jørn Hegna /  Jan Grini
 1989  Jan Grini
 1990  Magne Hansen
 1991  Kjell Løberg
 1992  Jan Collier

 Referanser 

Eksterne lenker


Kategori:Idrettslag i Telemark
Kategori:Idrettslag etablert i 1916 i Norge
Kategori:Fotballag i Telemark
Kategori:Fotballag etablert i 1916
Kategori:Sport i Skien